Når du er ude for at vælge dig din nye hvalp, så er det en god idé først at tage en snak med opdrætteren, så du får en fornemmelse af dennes måde at opdrætte på. Det kan allerede have haft en betydning, så det er ikke uvæsentligt, at det stemmer overens med den måde du vil opdrætte din nye hund på. Dernæst er det vigtigt, at du ikke lader udseendet fylde for meget. Vælg ud fra en frisk og sund adfærd, og ikke for meget efter aftegninger, farve og et kært blik i øjnene.